በሰንደቅ ዓላማ ስር በመሰባሰብ ጸረ ሰላም ሃይሎችን  እንደሚታገል የድሬዳዋ ህዝብ ገለጸ
ድሬዳዋ፤ መስከረም 13/200 (ዋኢማ) – ስድስተኛውን የሰንደቅ ዓላማ ቀን ስናከብር  በአገሪቱ ሰላም ለማደፍረስ   የሚንቀሳቀሱ  ጸረ ሰላም ሃይሎችን ወደ ሕግ ለማቅረብ አንድ ሆኖ ለመጓዝ ቃላችንን የምናድስበት ዕለት መሆኑን የድሬዳዋ ህዝብና አስተዳደር ገለጹ፡፡6ኛው የኢትዮጵያ ብሔራዊ የሰንደቅ አላማ ቀን በድሬዳዋ ከተማ በድምቀት በተከበረበትወቅት እንደተገለጸው በሃይማኖት ስም የሚንቀሳቀሱ ጸረ ሰላም ሃይሎችን ወደ ሕግ በማቅረብ በክልሉ ተጀመረውንልማት ዳር ለማድረስ በአንድነት እንደሚንቀሳቀሱ ቃል ገብተዋል ።በእለቱ የተገኙት የድሬዳዋ ከተማ ከንቲባ  ለህዝቡ ባስተላለፉት መልዕክት  እንደገለጹት  ሀይማኖትን ሽፋን በማድረግ ድብቅ የፖለቲካ አጀንዳቸውን በንፁሃን ዜጎች ላይ ለመጫን ጥረት የሚያደርጉ የአክራሪ ሀይሎችን እንቅስቃሴ ህዝቡ ሊታገለው ይገባል ብለዋል፡፡ ህዝቡ የተጀመረውን የህዳሴ ጉዞ እጅ ለእጅ ተያይዞ ተግባራዊ በማድረግ ለሰንደቅ ዓላማ ያለውን ፍቅርና ክብር እንዲያረጋግጥ ከንቲባ አሰድ ዚያድ አያይዘው ጥሪያቸውን አቅርበዋል፡፡ሰንደቅ አላማችን የነፃነታችን፣ የሉዓላዊነታችን፣ የእኩልነታችን፣ የአንድነታችንና የህዳሴያችን መገለጫ መሆኑን የጠቆሙት  ከንቲባው  የተጀመረውን  የህዳሴ ጉዞ  ከመቼውም ጊዜ በላቀ ደረጃ ለማሳካት የህብረተሰብ ክፍል መረባረብ ይኖርበታል ብለዋል ።ዋልታ ያነጋገራቸው  እንዳንድ የበዓሉ ታዳሚዎችም የሰንደቅ ዓላማችን ክብር በአክራሪዎች ሴራ እንደማይደበዝዝ ተናግረዋል። አቶ መሀመድ ሱሌማን የተባሉ ነዋሪ ሰንደቅ ዓላማው የአብሮነትና ተቻችሎ የመኖር አርማ መሆኑን ጠቁመው ይህንን እሴት ለመናድ የሚጥሩ ፀረ- ሰላም ሀይሎችን አጥብቀው እንደሚቃወሙ ገልጸዋል፡፡በድሬዳዋ አስተዳደር ከቀበሌ 06 በዓሉን ለመካፈል የመጡት ሊቀ-ስዩማን ብርሃኔ ገብረየሱስ በበኩላቸው እንደገለጹት የሰንደቅ ዓላማ ቀን በሃገሪቱ በመከበሩ ዳግም እንደተወለድኩ እቆጥረዋለሁ ብለዋል።የኢትዮጵያ ብሮች፣  ብሄረሰቦችና ህዝቦች እየተነባ  ያለውን  የአንድነት መንፈስ ለመናድ የሚፈልጉ ኪራይ ሰብሳቢዎች የጀመሩትን የአክራሪነት አስተሳሰብና ተግባር በሰንደቅ ዓላማችን ጥላ ስር  በመሆ ልንመክተው ይገባል ያሉት  ሊቀ ስዩማን ብርሃኔ  የዘመኑ ትውልድም ድህነትን በመርታት የሰንደቅ ዓላማችንን ክብር ከፍ ሊያደርግ እንደሚገባ አስረድተዋል፡፡